Document ID: /roh_data/filtered/fineweb-2-filterrobots_roh.jsonl.gz/23764

Postfinance vinavant mo in zic banca
- Mardi, 6.9.2016, 15:16
La Postfinance dastga vinavant esser banca mo parziala. Schegea che la Postfinance ha ina licenza da banca na dastga ella betg vender credits u ipotecas.
Quai resta uschia: La cumissiun per traffic e telecommunicaziun dal Cussegl dals chantuns ha refusà ina moziun cun 8 encunter 3 vuschs.
Cun questa vuleva il cusseglier dals chantuns Roberto Zanetti dal Soloturn lubir credits ed ipotecas a la Postfinance. Uschiglio stoppia questa far las investiziuns en firmas da l'exteriur e deponer memia blers daners tar la banca naziunala. La vendita da credits ed ipotecas en collavuraziun cun la Münchner Hypothekenbank na saja betg optimala perquai che la valurisaziun capitia uschia en la Germania.
RR novitads 15:00